Document ID: /roh_data/filtered/fineweb-2-filterrobots_roh.jsonl.gz/1919

Gia avant 10 dis ha la Cumissiun federala da concurrenza (WEKO) publitgà sia disposiziun. Gia lura aveva il president dal Cussegl d'administraziun da la firma pertutgada Lazzarini SA, Stefan Engler, betg exclus da bandunar la Lazzarini. Uss èsi cler: Stefan Engler na stat betg a disposiziun per in'ulteriura perioda d'uffizi a la testa da Lazzarini. Quai ha el confermà en l'emissiun Cuntrasts da RTR.
Segunda consequenza persunala
Quai è la segunda consequenza persunala dals virivaris enturn il cartel da construcziun en il Grischun. L'emna passada aveva il mainagestiun da la Societad grischuna dals impressaris constructurs, Andreas Felix retratg sia candidatura per la regenza e demissiunà sco president da la Partida burgais-democratica dal Grischun.
Bain n'aveva la WEKO betg sancziunà la Societad grischuna dals impressaris cunstructurs, però constatà che l'uniun haja fullà via als cartels, cun organisar las uschenumnadas «presesidas». La Societad sto perquai surpigliar ina part dals custs da la procedura.
TR Cuntrasts, 17:25